Кристо́ф Жеро́м Дюгари́ (, ) е бивш френски футболист и дългогодишен състезател на националния отбор по футбол на Франция, играл на поста нападател. Като футболист е носил екипите на Бордо, Милан, Барселона, Олимпик Марсилия и Бирмингам Сити. С националния отбор на „петлите“ е световен шампион от Мондиал 98, европейски шампион от Евро 2000, както и носител на Купата на конфедерациите през 2001 г. Участва още на Евро 96, където достига до полуфиналите. През 2005 г. слага край на активната си състезателна кариера в катарския ФК Катар, въпреки че дни преди това е получил оферта от Бенфика Лисабон.